Yvonne Catterfeld

Yvonne Catterfeld (naskiĝis la 2-an de decembro 1979 en Erfurt) estas germana kantistino, aktorino, muzikistino kaj eventa prezentistino. Laŭ la stato de januaro 2012 ŝi vendis pli ol 765 000 muzikajn albumojn kaj unuopaĵojn.http://www.ifpi.at/?section=goldplatinhttp://www.hitparade.ch/artist/Yvonne_Catterfeld

 Vivo 
Ekde sia 15-a vivjaro Yvonne Catterfeld prenis leciojojn de piano, gitaro, kantado, baleto kaj danco. Post la fino de la lernejaj jaroj per abitura ekzameno en Erfurt, ŝi prenis jaron da paŭzo kaj poste du jarojn studis en la Altlernejo pri Muziko kaj Teatro en Lepsiko. Post la studo ŝi partoprenis en la kantista konkurso Stimme 2000, ricevis la duan rangon kaj sekve ekhavis kontrakton de profesia muzikistino. En la sekvaj jaroj produktiĝis kvar unuopaĵoj, per kiuj ŝi iom post iom plikonatiĝis. Ekde printempo 2002 ŝi havis rolon en la televida serio  Gute Zeiten, schlechte Zeiten de la germanlingva televida kanalo RTL - per tiu rolo ŝi draste plikonatiĝis.

Per la kanto "Für dich" ŝi en 2003 havis unuan grandan muzikan sukceson, kaj la unuopaĵo plurajn semajnojn havis la unuan rangon en naciaj listoj pri unuopaĵoj. Jaron poste per la kanto "Du hast mein Herz gebrochen". Sian unuan prezentan oficon ŝi havis en la televida muzika programo Lucky Star, en kiu la germanlingva pop-rok-muzika grupo Silbermond unuafoje muzikis televide. Krome ŝi prezentis televidajn muzikajn eventojn kiel The Dome kaj en 2003 la programon Deutschland sucht den Superstar.

La 17-an de decembro 2004 ŝi havis sian lastan filman tagon en la televida serio Gute Zeiten, schlechte Zeiten. Publike ŝi deklaris ke la serio ne plu donis al ŝi eblecojn aktore kreski, kaj ke ŝi intencus koncentriĝi pri la muzika kariero. En printempo 2005 sekvis la tria muzika albumo, titolita Unterwegs ("survoje").

Ekde la 8-a de novembro 2005 ŝi havis ĉefrolon en la televida novelo Sophie – Braut wider Willen de la publikjura televidkanalo ARD, ĝis la serio finiĝis la 9-an de marto 2006. Sekvis pliaj roloj en televidaj kaj kinejaj filmoj, kaj pliaj kanzonoj.

eta|<center>Yvonne Catterfeld kun sia partnero en la premiero de la kineja filmo Keinohrhasen en decembro 2007
Interalie ŝi videblis en la kinejaj filmoj Keinohrhasen de 2007 kaj Zweiohrküken de 2009, en kiuj ĉefrolis interalie la aktoro Til Schweiger kaj ties infanoj, aparte la eta filino Emma Schweiger.

La 14-an de oktobro 2011 ŝi publikigis la kompilon The Best of, Von Anfang bis jetzt kun ĉiuj ĝisnunaj unuopaĵaj muzikaĵoj de ŝi. La 10-an de novembro 2011 ŝi malfermis la celebraĵon pri la plej grava germania amaskomunikila premio Bambi - per Beautiful Day, variiga interpreto de samnoma kanto de la grupo U2.

 Listo de filmoj (elekto) 
eta|350ra|<center>Yvonne Catterfeld kun la aktoraj kolegoj Meret Becker, Dani Levy kaj Markus Hering en la aŭstria premiero de la filmo Das Leben ist zu lang (2010)
 2005: Hallo Robbie!
 2007: Wenn Liebe doch so einfach wär'
 2007: Keinohrhasen
 2008: U-900
 2008: Das Geheimnis des Königssees
 2009: Vulkan
 2009: Schatten der Gerechtigkeit
 2009: Engel sucht Liebe
 2009: Zweiohrküken
 2010: Die Frau des Schläfers
 2010: Das Leben ist zu lang
 2011: Am Ende der Hoffnung
 2011: Das Mädchen auf dem Meeresgrund

 Televidaj serioj 
 2001–2005: Gute Zeiten, schlechte Zeiten
 2005: krimfilma serio Tatort – epizodo Der Name der Orchidee
 2005–2006: Sophie – Braut wider Willen
 2007: krimfilma serio SOKO 5113''
 2010–2011: The Promise
 2011: Nils Holgerssons wunderbare Reise

 Voĉaj roloj 
 2004: Große Haie – Kleine Fische
 2008: Hexe Lilli – Der Drache und das Magische Buch

 Eksteraj ligiloj 

 oficiala retejo de Yvonne Catterfeld 

 anglalingva prezento de Yvonne Catterfeld en la retejo discogs
 germanlingva prezento de ŝi en la retejo laut.de

 Notoj 

Kategorio:Germanaj kantistoj
Kategorio:Germanaj aktoroj
Kategorio:Naskiĝintoj en Germanio
Kategorio:Homoj rilataj al Erfurto
Kategorio:Naskiĝintoj la 2-an de decembro